b'\n_START_ARTICLE_\nHelmelk\n_START_PARAGRAPH_\nHelmelk er kumelk der fl\xc3\xb8ten ikke er fjernet. Helmelk m\xc3\xa5 if\xc3\xb8lge Melkevareforskriften ikke v\xc3\xa6re oppblandet med separert eller p\xc3\xa5 annen m\xc3\xa5te helt eller delvis skummet melk. Dette gir en fettprosent p\xc3\xa5 rundt 3,8 prosent, men denne kan variere noe avhengig av blant annet f\xc3\xb4r og sesong. _NEWLINE_Til tross for definisjonen har Tine siden slutten av 2011 hatt tillatelse til \xc3\xa5 fjerne fett fra helmelken. Det er foresl\xc3\xa5tt \xc3\xa5 endre forskriften til \xc3\xa5 la helmelk betegne all melk med fettprosent 3,5 eller h\xc3\xb8yere. Med dette regelverket kan fettinnholdet i helmelken standardiseres til et fast niv\xc3\xa5._NEWLINE_Vanligvis blir melken homogenisert og pasteurisert. Slik melk kalles ogs\xc3\xa5 H-melk (homogenisert melk).'